
Parlamentul  României

Camera  Deputaţilor

Comisia pentru industrii si servicii

                                                                                                                   Bucureşti, 17.11.2010                           

                                                                                                               Nr.23/549/2010


AVIZ

asupra proiectului de Lege pentru modificarea Legii nr.139/2000 privind activitatea de meteorologie, republicată 

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege pentru modificarea Legii nr.139/2000 privind activitatea de meteorologie, republicată, transmis cu adresa nr.P.L.x549 din 9 noiembrie 2010, înregistrată sub nr.23/282 din 11 noiembrie 2010.



Proiectul de lege are ca obiect de reglementare abrogarea art.8 alin.(1), (2) şi (4) şi a Anexei nr.2 privind taxele ce se încasau de autoritatea publică centrală pentru protecţia mediului în domeniul meteorologiei pentru eliberarea atestatelor de competenţă şi a avizelor. In urma studiului efectuat la nivelul unui grup de lucru prezidat de reprezentantul Ministerului Finanţelor Publice, a rezultat ca nenecesară măsura încasării taxelor pentru respectivele atestate şi avize. Acestea se vor elibera în continuare numai pe baza tarifului perceput potrivit art.8 alin.(3). 



Proiectul de lege a fost aprobat de Senat în şedinţa din 29 septembrie 2010.



Consiliul Legislativ a avizat favorabil proiectul de lege cu avizul nr.555/04.05.2010.



Membrii comisiei au dezbătut proiectul de lege în şedinţa din 16.11.2010. 

În urma dezbaterilor, membrii comisiei au hotărât în unanimitate, să

avizeze favorabil proiectul de Lege pentru modificarea Legii nr.139/2000 privind activitatea de meteorologie, republicată,în forma aprobată de Senat
 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

Expert parlamentar,

Dr. Maria Cristina Bălănescu                         
